Fimm fyrirtæki / vörumerki hljóta tilnefningu til Hönnunarverðlauna Íslands 2019 . Um er að ræða forval dómnefndar sem í ár er skipuð þeim Guðrúnu Lilju Gunnlaugsdóttur , formanni dómnefndar , Herði Lárussyni , Sigrúnu Birgisdóttur , Sigrúnu Höllu Unnarsdóttur , Eddu Björk Ragnarsdóttur og Daniel Golling . Þetta eru þau fyrirtæki / vörumerki sem hljóta tilnefningu . Wave hringurinn eftir Genki Instruments er hannaður til að auka upplifun og túlkun í tónlist . Hringurinn er framsækin tæknilausn sem eykur möguleika tónlistamanna til sköpunar á þægilegan og notendavænan hátt . True Grit er nýtt malarhjól sem byggir á hönnun Lauf Forks á léttasta hágæða demparagaffli í heimi . Lauf kom fyrst á markað með Lauf Forks , gaffallinn sem hefur rutt brautina fyrir hönnun reiðhjóla undir vörumerki Lauf , True Grit sem eru eðlilegt framhald af þróun Lauf Forks . HEIMA er hönnunarverkefni sem skoðar móttöku flóttabarna í leit að alþjóðlegri vernd frá sjónarhóli barnanna . Í verkefninu rýna Búi Bjarmar Aðalsteinsson , hönnuður og UNICEF hvernig staðið er að móttöku fylgdarlausra flóttabarna , sem sækja um alþjóðlega vernd á Íslandi , með notenda - og mannmiðaða hönnun og velferð barnanna að leiðarljósi . Listasafnið á Akureyri – Kurt og Pí Með hönnun nýrrar viðbyggingar við Listasafnið á Akureyri hefur orðið til nýtt kennileiti í borgarlandslagi Akureyrar . Ný viðbygging og endurhönnun sögulegs iðnaðarhúsnæðis í Gilinu tengir saman ólík rými með umferðarás sem býr til ný sjónræn tengsl milli hins náttúrulega og byggða landslags . Listasafnið á Akureyri – Kurt og Pí Endurmörkun Þjóðminjasafnið – Jónsson & Le’macks Hönnun og endurmörkun Þjóðminjasafns Íslands er einföld og látlaus lausn á heildarásýnd stofnunar sem snertir alla landsmenn .